**Postup krokov na poukázanie 1,0% (2%) pre právnické osoby v roku 2019:**

1. Vypočítajte si Vaše 1% (2%) z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1,0% (2%), musí však byť splnená podmienka minimálne 8 € na jedného prijímateľa.

**Upozornenie:** a) Ak právnická osoba (firma) v roku 2018 až do termínu na podanie daňového priznania a zaplatenie dane v roku 2019 (zvyčajne do 31.3.2019) **NEDAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1% z dane – vyznačí v daňovom priznaní, že poukazuje iba 1% z dane – VYPLNÍ v časti VI. kolónku 4.

b) Ak právnická osoba (firma) v roku 2018 až do termínu na podanie daňového priznania a zaplatenie dane v roku 2019 (zvyčajne do 31.3.2019) **DAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane (tak ako po minulé roky)- VYPLNÍ v časti VI. kolónky 2 a 3.

* [**V daňovom priznaní pre právnické osoby**](http://rozhodni.sk/poukazatel/tlaciva-na-poukazanie-2-z-dane/) - Časť VI. sú už uvedené kolónky na poukázanie 1% (2%) z dane v prospech 1 prijímateľa.
* Údaje o našej organizácii, ktoré potrebujete do daňového priznania uviesť, nájdete nižšie.
* Pokiaľ ste si vybrali viac prijímateľov, vložte do daňového priznania ďalší list papiera ako prílohu (je uvedená na poslednej strane DP) a uveďte tam analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V kolónke 5 uveďte, koľkým prijímateľom chcete podiel zaplatenej dane poukázať.

**Údaje našej organizácie:**

**Názov: Kairos Košice**

**Ulica: Vodárenská**

**Súpisné/orientačné číslo: 636/3**

**PSČ: 040 01**

**Obec: Košice – mestská časť Sever**

**IČO: 42327261**

**Právna forma: Občianske združenie**

2. Riadne vyplnené daňové **priznanie odošlite elektronicky v lehote**, ktorú máte na podanie daňového priznania  a v tomto termíne aj zaplaťte daň z príjmov. Ak nemáte povinnosť elektronickej komunikácie s Finančnou správou, tak vyplnené daňové priznanie zašlite v lehote na Finančnú správu a v tomto termíne aj zaplaťte daň z príjmov.

3. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumy, ktoré ste poukázali, v prospech Vami vybraných prijímateľov.

**Poznámky:**

* Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.
* Okrem daňového priznania už nepodávate na poukázanie 2% z dane žiadne iné tlačivá, ako napríklad kópie darovacích zmlúv, atď. – tie sú dôležité až pri prípadnej kontrole.
* IČO sa zarovnáva sprava a ak obsahuje menej ako 12 čísiel, nepoužité polia ostávajú prázdne.

**Upozorňujeme, že na začiatku VI. časti daňového tlačiva je súhlas k zaslaniu údajov o darcovi pre prijímateľa. Ak by ste to zaškrtli, pomohlo by nám to pri identifikácii darcov. ĎAKUJEME.**